ai4bharat/Pralekha huggingface dataset:
অর্থমন্ত্রক
কেন্দ্রীয় অর্থমন্ত্রী ও বিশিষ্ট শিল্পপতিদের মধ্যে প্রাক্-বাজেট আলোচনা
নয়াদিল্লি, ১৯ ডিসেম্বর, ২০১৯
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ নতুন দিল্লিতে বিশিষ্ট শিল্পপতিদের সঙ্গে আসন্ন ২০২০ – ২১ – এর সাধারণ বাজেট নিয়ে এক বৈঠকে মিলিত হন। প্রাক্-বাজেট আলাপ-আলোচনা প্রক্রিয়ায় এটি ছিল ষষ্ঠ বৈঠক। ২ ঘন্টার বেশি সময় ধরে চলা এই বৈঠকে উপস্থিত শিল্পপতিরা সহজে ব্যবসা-বাণিজ্যের অনুকূল পরিবেশ গড়ে তোলার মাধ্যমে লগ্নিকারীদের সুরক্ষায় নিয়ন্ত্রণমূলক ব্যবস্থা আরও জোরদার করার পাশাপাশি, রপ্তানি বাণিজ্যকে আরও প্রতিযোগিতামুখী করে তোলা, বেসরকারি বিনিয়োগে পুনরুজ্জীবন এবং অর্থনীতির বিকাশ হার ত্বরান্বিত করার মতো গুরুত্বপূর্ণ বিষয়গুলি নিয়ে মন্ত্রীর সঙ্গে মতবিনিময় করেন।
গ্রামীণ অর্থনীতির গতি ত্বরান্বিত করতে শিল্পপতিরা একাধিক পরামর্শ দেন। গ্রামীণ মানুষের ক্রয় ক্ষমতা বৃদ্ধির ওপর গুরুত্ব দেওয়া প্রয়োজন বলে উল্লেখ করে ব্যাঙ্কগুলির ঋণ সহায়তা বৃদ্ধি, দ্রুত সংযুক্তকরণ প্রক্রিয়া সম্পন্ন করা, অধিগ্রহণ প্রক্রিয়া ত্বরান্বিত করা, প্রত্যক্ষ বিদেশি বিনিয়োগ প্রস্তাব অনুমোদনের ক্ষেত্রে দ্রুত সিদ্ধান্ত সহ স্থিতিশীল বাণিজ্যিক বাতাবরণ ও সংশ্লিষ্ট নিয়মনীতিতে কাঠামোগত পরিবর্তনের কথা শিল্পপতিরা বলেন। কেন্দ্রীয় ও রাজ্যস্তরে ব্যবসা-বাণিজ্যে অনুকূল বাতাবরণ গড়ে তোলার জন্য নির্দিষ্ট সময়-ভিত্তিক ব্যবস্থা গ্রহণ, পরিকাঠামো তৈরিতে মূলধন বিনিয়োগ, অ্যান্টি ডাম্পিং-এর ক্ষেত্রে উপযুক্ত ব্যবস্থা গ্রহণ, ‘মেক ইন ইন্ডিয়া’ কর্মসূচির প্রসারে ভারতেই গবেষণা ও উন্নয়নমূলক সুযোগ-সুবিধা গড়ে তোলা এবং সরকারি-বেসরকারি অংশীদারিত্বের আরও বিস্তার ঘটানোর ওপর বৈঠকে আলোচনা হয়।
এই বৈঠকে অর্থ প্রতিমন্ত্রী শ্রী অনুরাগ সিং ঠাকুর, অর্থ সচিব শ্রী রাজীব কুমার, অর্থনৈতিক বিষয় দপ্তরের সচিব শ্রী অতনু চক্রবর্তী, রাজস্ব সচিব শ্রী অজয় ভূষণ পান্ডে, মুখ্য অর্থনৈতিক উপদেষ্টা শ্রী কে ভি সুব্রহ্মোনিয়াম সহ মন্ত্রকের উচ্চ পদস্থ আধিকারিকরা উপস্থিত ছিলেন।
উপস্থিত বিশিষ্ট শিল্পপতিদের মধ্যে ছিলেন – শ্রী সুনীল ভারতী মিত্তাল, শ্রী সঞ্জীব গোয়েঙ্কা, শ্রী যতীন দালাল, আচার্য বালকৃষ্ণণ, শ্রী বিক্রম কিরলোস্কার, শ্রী বিপিন সোন্ধি প্রমুখ।
CG/BD/SB
(Visitor Counter : 63
উত্তর-পূর্বাঞ্চলেরউন্নয়নসংক্রান্তমন্ত্রক
কেন্দ্রীয় মন্ত্রী ড:জিতেন্দ্র সিংহ আজ "নিরাম্যাক" আধিকারিক এবং এফ পি ও গুলির সঙ্গে আলোচনা করেন
ড:জিতেন্দ্র সিংহ বলেন, ভারতের কোভিড পরবর্তী অর্থনীতিতে উত্তর পূর্বাঞ্চলের কৃষিক্ষেত্রর গুরুত্বপূর্ণ ভূমিকা রয়েছে
নিরাম্যাককে লাভজনক উদ্যোগ হিসাবে গড়ে তুলতে দ্রুত পরিকল্পনা গ্রহণের কথা বলেন ড:জিতেন্দ্র সিংহ
নতুন দিল্লী, ২৬শে অগাস্ট, ২০২০
উত্তর পূর্বাঞ্চল উন্নয়ন সংক্রান্ত মন্ত্রকের স্বাধীন দায়িত্বপ্রাপ্ত প্রতিমন্ত্রী,প্রধানমন্ত্রী দপ্তরের প্রতিমন্ত্রী, কর্মী, জন-অভিযোগ এবং পেনশন মন্ত্রকের প্রতিমন্ত্রী, পরমাণু শক্তি এবং মহাকাশ দপ্তরের প্রতিমন্ত্রী ড:জিতেন্দ্র সিংহ আজ বলেছেন ভারতের কোভিড-19 পরবর্তী অর্থনীতিতে উত্তর পূর্বাঞ্চলের কৃষিক্ষেত্র গুরুত্বপূর্ণ ভুমিকা নেবে। নর্থ ইস্টার্ন রিজিওনাল এগ্রিকালচার মার্কেটিং কর্পোরেশন লিমিটেডের আধিকারিক এবং কৃষক গোষ্টির সঙ্গে আলোচনাকালে ড: জিতেন্দ্র সিংহ বলেন,দেশের একাধিক বানিজ্য প্রতিষ্ঠান উত্তর-পূর্বাঞ্চলের বিস্তৃত কৃষি ও খামারজাত সামগ্রী উৎপাদনের বিষয়ে উৎসাহী। এই সুযোগ হাতছাড়া করা যাবে না। তিনি বলেন, এই অঞ্চলে ফলের নির্যাস এবং ফলের রসের একাধিক শিল্প গঠনের লোভনীয় প্রস্তাব আসছে। এই প্রস্তাবগুলি দ্রুত রূপায়ণ করতে হবে।
ড:জিতেন্দ্র সিংহ নিরাম্যাক কে লাভজনক প্রতিষ্ঠান হিসাবে গড়ে তোলার আহ্বান জানান। কোভিড পরবর্তীকালে এই অঞ্চলের অনন্য উৎপাদন, দেশের অন্যান্য অঞ্চলে বিক্রি করার ওপর বিশেষ জোর দেন। আগামী এক সপ্তাহের মধ্যে এই বিষয়ে পরিকল্পনা করার পরামর্শ দেন তিনি।
ড:সিংহ বলেন, এই গুরুত্বপূর্ণ সময়ে কৃষকদের পাশে দাঁড়ালে তা নিরাম্যাক, কৃষক গোষ্টী, উত্তর-পূর্বাঞ্চল এবং গোটা দেশের ক্ষেত্রেই উৎসাহব্যাঞ্জক হবে। প্রত্যেক স্তর থেকেই যখন উত্তর পূর্বাঞ্চলের কৃষিক্ষেত্রর উন্নয়নে সাহায্যের হাত বাড়িয়ে দেওয়ার চেষ্টা করছে, তখন কোভিড পরবর্তী ভারতের অর্থনীতি পুনর্গঠনে নিশ্চিতভাবে সাহায্য করবে।
এই অঞ্চলের তাজা ও ভিন্নধরনের ফলের প্রাচুর্য এবং অন্যান্য অনন্য কৃষিজাত সামগ্রী,যেমন কালো চাল ইত্যাদি যদি নিরাম্যাক তুলে ধরে তাহলে এই অঞ্চলের কৃষকদের আয় বৃদ্ধি পাবে। পাশাপাশি তিনি লক্ডাউনের সময় কৃষকদের পাশে দাঁড়ানোর জন্য নিরাম্যাকের ভূমিকার প্রশংসা করেন।একই সঙ্গে তিনি তাদের আরও সক্রিয় হওয়ার আহ্বান জানান। ২০১৮-১৯ অর্থবর্ষে নিরাম্যাকের ২ কোটি টাকার টার্নওভার থেকে ২০১৯-২০ অর্থবর্ষে টার্নওভার ২০ কোটি টাকায় উন্নীত হওয়ায় তিনি সন্তোষ প্রকাশ করেন। আগামী ৫ বছরে ২০০ কোটি টাকার লেনদেনের লক্ষ্যমাত্রা পূরণের আহ্বান জানান তিনি।
উত্তর পূর্বাঞ্চল উন্নয়ন সংক্রান্ত মন্ত্রকের সচিব ড:ইন্দ্রজীত সিংহ এন ই সির সচিব শ্রী মসেস কে চালাই, নিরাম্যাকের সভাপতি শ্রী সৌরভ এন্ডলে সহ মন্ত্রকের একাধিক পদস্থ আধিকারিক আজকের ভিডিও কনফারেন্সে যোগ দেন।
(CG/PPM
প্রধানমন্ত্রীরদপ্তর
বিল গেটস-এর সঙ্গে সাক্ষাৎ প্রধানমন্ত্রীর
প্রধানমন্ত্রী নরেন্দ্র মোদীর সঙ্গে আমার কথোপকথন আমাকে স্বাস্থ্য, উন্নয়ন এবং জলবায়ু ক্ষেত্রে ভারত অগ্রগতি করছে সে সম্পর্কে আগের চেয়ে বেশি আশাবাদী করেছে: বিল গেটস
প্রধানমন্ত্রী মোদি বিশ্বাস করেন যে কো-উইন বিশ্বের জন্য একটি মডেল, এবং আমি একমত: বিল গেটস
নয়াদিল্লি, ৪ মার্চ, ২০২৩
প্রধানমন্ত্রী, শ্রী নরেন্দ্র মোদি শুক্রবার নতুন দিল্লিতে শ্রী বিল গেটসের সঙ্গে সাক্ষাৎ করেছেন।
বিল গেটস-এর সাম্প্রতিক ভারত সফরে তাঁর 'নোট' শেয়ার সংক্রান্ত তাঁর এক ট্যুইটের জবাবে প্রধানমন্ত্রী তাঁর ট্যুইটে বলেন :
@BillGates এর সঙ্গে সাক্ষাৎ করে এবং মূল বিষয়গুলির উপর ব্যাপক আলোচনা করতে পেরে আনন্দিত। তার নম্র ব্যবহার এবং একটি ভাল এবং আরো সুস্থায়ী পৃথিবী তৈরি করার বিষয়ে সদিচ্ছা স্পষ্টভাবে পরিলক্ষিত।"
তাঁর বার্তায় শ্রী গেটস বলেন, "আমি এই সপ্তাহে ভারতে ছিলাম, সেখানে স্বাস্থ্য, জলবায়ু পরিবর্তন এবং অন্যান্য গুরুত্বপূর্ণ ক্ষেত্রে উদ্ভাবনী কাজ সম্পর্কে শিখছি। বিশ্বের যখন নানা চ্যালেঞ্জের মোকাবিলা করছে এমন সময়ে ভারতের মতো একটি গতিশীল এবং সৃজনশীল জায়গায় যাওয়া অনুপ্রেরণাদায়ক।”
প্রধানমন্ত্রীর সঙ্গে তাঁর সাক্ষাৎকে তাঁর সফরের মুল বিষয় হিসেবে উল্লেখ করে শ্রী গেটস বলেন, “প্রধানমন্ত্রী মোদী এবং আমার যোগাযোগে রয়েছে, বিশেষ করে কোভিড-১৯ ভ্যাকসিন তৈরি এবং ভারতের স্বাস্থ্য ব্যবস্থায় বিনিয়োগের বিষয়ে। ভারতে প্রচুর নিরাপদ, কার্যকরী, এবং সাশ্রয়ী মূল্যের ভ্যাকসিন তৈরি করার আশ্চর্য ক্ষমতা রয়েছে, যার মধ্যে কয়েকটি গেটস ফাউন্ডেশন দ্বারা সমর্থ পুষ্ট। ভারতে উত্পাদিত ভ্যাকসিনগুলি অতিমারী চলাকালীন সময়ে লক্ষ লক্ষ জীবন বাঁচিয়েছে এবং বিশ্বজুড়ে অন্যান্য রোগ প্রতিরোধ করেছে।”
শ্রী গেটস অতিমারী মোকাবিলায় ভারতের পরিচালনার বিষয়ে আলোচনা করেছিলেন এবং বলেছিলেন “নতুন জীবন বাঁচানোর সরঞ্জাম তৈরির পাশাপাশি, ভারত সেগুলি সরবরাহের ক্ষেত্রেও দুর্দান্ত কাজ করেছে— এর জনস্বাস্থ্য ব্যবস্থা ২ দশমিক ২ বিলিয়ন ডোজ কোভিড ভ্যাকসিন সরবরাহ করেছে। তারা কো-উইন নামে একটি ওপেন-সোর্স প্ল্যাটফর্ম তৈরি করেছে, যা কোটি কোটি মানুষের ভ্যাকসিন অ্যাপয়েন্টমেন্টের সময় নির্ধারণ করতে সাহায্য করেছে এবং যাদের টিকা দেওয়া হয়েছিল তাদের জন্য ডিজিটাল শংসাপত্র প্রদান করেছে। ভারতের সর্বজনীন টিকাদান কর্মসূচিকে সমর্থন করার জন্য এই প্ল্যাটফর্মটি এখন প্রসারিত করা হচ্ছে। প্রধানমন্ত্রী মোদি বিশ্বাস করেন যে কো-উইন বিশ্বের জন্য একটি মডেল, এবং আমি এই বিষয়ে একমত।
বিল গেটস ডিজিটাল অর্থপ্রদানে ভারতের অগ্রগতির প্রশংসা করেন এবং বলেন “অতিমারী চলাকালীন ভারত ২০ কোটি মহিলা সহ ৩০ কোটি মানুষকে আপৎকালীনভাবে ডিজিটাল উপায়ে অর্থ প্রদান করতে সক্ষম হয়েছিল। এটি কেবলমাত্র সম্ভব হয়েছে কারণ ভারত আর্থিক অন্তর্ভুক্তিকে অগ্রাধিকার দিয়েছে, একটি ডিজিটাল আইডি ব্যবস্থাপনায় বিনিয়োগ করেছে  এবং ডিজিটাল ব্যাঙ্কিংয়ের জন্য উদ্ভাবনী প্ল্যাটফর্ম তৈরি করেছে৷ আর্থিক অন্তর্ভুক্তি একটি দুর্দান্ত বিনিয়োগ।"
শ্রী গেটস তাঁর বার্তায়' বিভিন্ন ক্ষেত্রে ভারতের কৃতিত্বের কথাও বলেন যেমন প্রধানমন্ত্রী গতিশক্তি মাস্টার প্ল্যান, জি২০ সভাপতিত্ব, শিক্ষা, উদ্ভাবন, রোগের বিরুদ্ধে লড়াই করা এবং মিলেটের ব্যবহার।
শ্রী গেটস তাঁর বার্তার শেষে বলেন, "প্রধানমন্ত্রীর সঙ্গে আমার কথোপকথন আমাকে, স্বাস্থ্য, উন্নয়ন এবং জলবায়ু ক্ষেত্রে ভারত যে অগ্রগতি করছে সে সম্পর্কে আমাকে আগের চেয়ে অনেক বেশি আশাবাদী করেছে। আমরা যখন উদ্ভাবনের ক্ষেত্রে বিনিয়োগ করি তখন কতটা উন্নয়ন সম্ভব তা দেখাচ্ছে এই দেশ। আমি আশা করি ভারত এই অগ্রগতি অব্যাহত রাখবে এবং বিশ্বের সঙ্গে তার উদ্ভাবনগুলি ভাগ করে নেবে।”
(PG/PM/ NS
শিল্পওবাণিজ্যমন্ত্রক
দেশের ভাগ্য নতুন যুগের শিল্পোদ্যোগীদের মাধ্যমে পরিবর্তিত হবে বলে মন্তব্য করেছেন শ্রী পীযূষ গোয়েল
নয়াদিল্লী, ৩ সেপ্টেম্বর, ২০২০
কেন্দ্রীয় শিল্প ও বাণিজ্য এবং রেলমন্ত্রী শ্রী পীযূষ গোয়েল বলেছেন, বর্তমান যুগের চিন্তাধারা দেশকে আন্তর্জাতিক সরবরাহ শৃঙ্খলে গুরুত্বপূর্ণ ভূমিকা রাখার ক্ষেত্রে সাহায্য করবে। সিআইআই আয়োজিত ‘লঞ্চ অফ ইন্ডিয়াজ ফিউচার বিজনেস গ্রুপ’- শীর্ষক এক আলোচনাচক্রে মন্ত্রী বক্তব্য রাখছিলেন। তিনি বলেছেন, আধুনিক যুগের শিল্পোদ্যোগীরা দেশের ভবিষ্যৎ পরিবর্তন করবেন। সমমনোভাবাপন্ন রাষ্ট্র এবং বিশ্বস্ত অংশীদারদের সঙ্গে আমাদের একটি প্ল্যাটফর্ম তৈরি করতে হবে। যার সাহায্যে ভারতে নতুন যুগের ব্যবসা-বাণিজ্যের প্রসার ঘটানো সম্ভব।
মন্ত্রী বলেছেন, দেশের ভাগ্য তরুণ প্রজন্ম পরিবর্তন করবেন- তাঁরা কর্মসংস্থান সৃষ্টি করবেন এবং মানুষের জন্য সমৃদ্ধি নিয়ে আসবেন। কলেজগুলিকে শিল্পোদ্যোগ সহ অন্যান্য যুগোপযোগী বাণিজ্য সংশ্লিষ্ট পাঠক্রম চালু করতে তিনি পরামর্শ দেন। একইসঙ্গে তরুণ প্রজন্মের চিন্তা-ভাবনার সঙ্গে সাযুজ্য রেখে আরও বেশি কারিগরি প্রশিক্ষণ ও মূল্যায়ণ প্রক্রিয়া চালু করার বিষয়টি নিয়ে চিন্তা-ভাবনা করার কথা বলেন। শ্রী গোয়েল এই প্রসঙ্গে আন্তর্জাতিক উদ্ভাবন সূচকের নিরিখে ভারত চার ধাপ উঠে ৪৮তম স্থান দখল করার প্রসঙ্গটি উল্লেখ করেছেন। তিনি বলেছেন, দেশকে উদ্ভাবন কেন্দ্রে পরিণত করতে হলে আমাদের সবাইকে একসঙ্গে কাজ করতে হবে। আমাদের দেশে অনেক নতুন নতুন শিল্পোদ্যোগ রয়েছে। দেশে ব্যবসা-বাণিজ্যকে আরও সহজ করে তোলার জন্য এবং শিল্প সংস্থাগুলিকে উৎসাহিত করতে সরকার সক্রিয়ভাবে বিভিন্ন পদক্ষেপ গ্রহণ করছে।
রেলে উদ্ভাবনের প্রসঙ্গ উল্লেখ করে মন্ত্রী বলেছেন, গত ৬ বছর ধরে দেশের কোচ নির্মাণ কারখানাগুলি পুরনো ধাঁচের কোচ তৈরি করা বন্ধ করেছে। আমরা এখন উন্নতমানের এলএইচবি কোচ তৈরি করছি। এরফলে গত ১৭ মাসে রেল দুর্ঘটনায় কোন রেল যাত্রী মারা যাননি। মন্ত্রী এই প্রসঙ্গে নতুন শিল্পোদ্যোগের ধারণার একটি বিষয়ের উল্লেখ করেন। প্রধানমন্ত্রী শ্রী নরেন্দ্র মোদী উচ্চগতি সম্পন্ন রেল লাইনের ধারে পাঁচিল দেওয়ার প্রসঙ্গে আলোচনার সময় রেল লাইনের ধার বরাবর সৌর বিদ্যুতের প্রকল্প চালু করার পরামর্শ দিয়েছিলেন ।এরফলে একদিকে যেমন স্বল্প মূল্যের বিদ্যুত পাওয়া যাবে, একই সঙ্গে বেসরকারী বিনিয়োগ আসবে, রেল লাইন সুরক্ষিত থাকবে এবং পুরো ব্যবস্থাটি পরিবেশ বান্ধব হবে। মন্ত্রী বর্ষীয়ান ব্যবসায়ীদের নিজের পরিবার বা ব্যবসার পরামর্শদাতার ভূমিকা পালনের পাশাপাশি তরুণ শিল্পোদ্যোগীদের পরামর্শদাতা হয়ে ওঠারও আহ্বান জানান। তিনি বলেন, ভারতের আত্মনির্ভর হয়ে ওঠার মধ্য দিয়ে আন্তর্জাতিক অর্থনীতিতে দেশ গুরুত্বপূর্ণ ভূমিকা পালন করবে এবং আন্তর্জাতিক সরবরাহ শৃঙ্খলে শক্তিশালী ও বিশ্বাসযোগ্য অংশীদার হয়ে উঠবে। তাঁর বক্তব্যে শ্রী গোয়েল নতুন নতুন ব্যবসা শুরু করার ক্ষেত্রে ভারতের প্রচুর সম্ভাবনার উল্লেখ করেন। এই প্রসঙ্গে প্রধানমন্ত্রী একবার বলেছিলেন, আমাদের লক্ষ লক্ষ সমস্যা আছে ঠিকই, একইসঙ্গে আমাদের কোটি কোটি মনও আছে। ভারতীয় শিল্পোদ্যোগীরা প্রচলিত ব্যবসার পরিবর্তে আধুনিক ও সময়পোযোগী ব্যবসা শুরু করতে পারবেন, তাঁদের সেই দক্ষতা রয়েছে বলে মন্ত্রী মন্তব্য করেছেন। বর্তমান মহামারীকে দ্রুত মোকাবিলা করা যাবে বলেও তিনি আশা প্রকাশ করেছেন।
(CG/CB/NS
ভূ-বিজ্ঞানমন্ত্রক
দেশে বন্যা এবং ঘূর্ণিঝড়ের সংখ্যা বৃদ্ধি পেয়েছে
তথ্য অনুযায়ী দেশে গত তিন বছরে অতিভারী বৃষ্টিপাতের ঘটনা অনেক পরিমাণে বেড়েছে বলে জানিয়েছেন কেন্দ্রীয় মন্ত্রী ড: হর্ষ বর্ধন
ড:হর্ষ বর্ধন বলেছেন ভারতের আবহাওয়া দপ্তর, আবহাওয়ার সঠিক পূর্বাভাস দিতে একাধিক পদক্ষেপ গ্রহণ করেছে
নতুন দিল্লী, ২৪শে সেপ্টেম্বর, ২০২০
১৮৯১-২০১৭ সালের পরিসংখ্যান অনুযায়ী উত্তর ভারত মহাসাগরে বছরে গড়ে ৫ টি ঘূর্ণিঝড় হয়ে থাকে।বঙ্গোপসাগর অঞ্চলে বছরে গড়ে ৪ টি এবং আরব সাগরীয় অঞ্চলে বছরে গড়ে ১টি ঘূর্ণিঝড় হয়।তবে সম্প্রতি লক্ষ্য করা যাচ্ছে,উত্তর ভারত মহাসাগরীয় অঞ্চলে ঘূর্ণিঝড়ের সংখ্যা বৃদ্ধি পেয়েছে। পাশাপাশি আরব সাগরীয় অঞ্চলেও ঘূর্ণিঝড়ের সংখ্যা সাম্প্রতিক বছর গুলিতে বৃদ্ধি পেয়েছে বলে পরিসংখ্যানে উল্লেখ করা হয়েছে।
আরব সাগর এবং বঙ্গোপসাগরীয় অঞ্চলে ২০১৭ সালে মোট ঘূর্ণিঝড় হয় ৩টি। ২০১৮ সালে ঐ অঞ্চলে ঘূর্ণিঝড়ের সংখ্যা বেড়ে হয় ৭টি। ২০১৯ সালে তা আরও বেড়ে হয় ৮টি।
সাধারণ ভাবে আরব সাগরে গড়ে একটি ঘূর্ণিঝড় সৃষ্টি হওয়ার সম্ভাবনা থাকলেও ২০১৯ সালে আরব সাগরে ৫ টি ঘূর্ণিঝড় হয়।
দেশে সাম্প্রতিক কালে ভারী থেকে অতিভারী বৃষ্টিপাতের পরিমান বৃদ্ধি পাওয়ায় বারবার বন্যা পরিস্থিতির সৃষ্টি হচ্ছে। ২০১৭ থেকে ২০১৯,এই তিন বছরে দেশের নানান প্রান্ত থেকে ভারী থেকে অতিভারী বৃষ্টিপাতের খবর পাওয়া গেছে।
২০১৭ সালে দেশে ভারী বৃষ্টি হয় ১৮২৪ বার এবং অতিভারী বৃষ্টিপাত হয় ২৬১ বার।২০১৮ সালে যথাক্রমে তা বেড়ে দাঁড়ায় ২১৮১ এবং ৩২১ বার। ২০১৯ সালে তার পরিমান আরও বেড়ে যথাক্রমে হয় ৩০৫৬ এবং ৫৫৪ বার।
তথ্য অনুযায়ী দেখা যাচ্ছে গত তিন বছরে বৃষ্টিপাতের পরিমাণ ক্রমাগত বৃদ্ধি পেয়েছে।
ভারতীয় আবহাওয়া দপ্তর ঘূর্ণিঝড় এবং আবহাওয়ার সঠিক পূর্বাভাস দিতে ও নজরদারি চালাতে উপগ্রহ,রেডার এবং প্রচলিত ও স্বয়ংক্রিয় কেন্দ্র গড়ে তুলেছে।
নজরদারি চালাতে আরও উন্নত নেটওয়ার্ক ব্যবহার করা হচ্ছে। পরিবেশ এবং আবহাওয়া গবেষণার অধীনে অত্যাধুনিক সংখ্যাসূচক মডেলিং গঠনের কাজ চলছে। এর মাধ্যমে ঘূর্ণিঝড় এবং ভারী বৃষ্টীপাতের মতন প্রাকৃতিক দুর্যোগের সঠিক পূর্বাভাস দেওয়া সম্ভব হবে।
বিজ্ঞান ও প্রযুক্তি, ভূ-বিজ্ঞান এবং স্বাস্থ্য ও পরিবার কল্যাণমন্ত্রী ড:হর্ষ বর্ধন গত ২৩শে সেপ্টেম্বর লোকসভায় এক লিখিত প্রশ্নের উত্তরে এই তথ্য তুলে ধরেন।
(CG/PPM
প্রধানমন্ত্রীরদপ্তর
মহা শিবরাত্রিতে দেশবাসীকে শুভেচ্ছা প্রধানমন্ত্রীর
নতুন দিল্লি, ১১ মার্চ, ২০২১
প্রধানমন্ত্রী শ্রী নরেন্দ্র মোদী মহা শিবরাত্রি উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “মহা শিবরাত্রি উপলক্ষে দেশবাসীকে শুভেচ্ছা জানাচ্ছি। হর-হর মহাদেব!
মহা শিবরাত্রির বিশেষ অনুষ্ঠানে সকলকে শুভেচ্ছা। হর-হর মহাদেব!”
প্রধানমন্ত্রীরদপ্তর
জাতীয় তপশিলি জাতি-উপজাতি কেন্দ্র প্রকল্পের সাফল্যের প্রশংসা প্রধানমন্ত্রীর
নয়াদিল্লি, ১ মে, ২০২৩
জাতীয় তপশিলি জাতি-উপজাতি প্রকল্পে সুবিধাভোগীর নথিভুক্তির সংখ্যা ১ লক্ষ অতিক্রম করে যাওয়ায় প্রশংসা করেছেন প্রধানমন্ত্রী শ্রী নরেন্দ্র মোদী।
কেন্দ্রীয় মন্ত্রী শ্রী নারায়ণ রানে-র দেওয়া তথ্যের উত্তরে প্রধানমন্ত্রী বলেন, অণু, ক্ষুদ্র ও মাঝারি শিল্পোদ্যোগগুলি  শক্তিশালী করার অর্থ সমাজের প্রত্যেক শ্রেণীকে শক্তিশালী করা।
প্রধানমন্ত্রী ট্যুইট করে বলেন :
“অনেক অনেক শুভেচ্ছা। এমএসএমই ক্ষেত্রকে শক্তিশালী করার অর্থ সমাজের সমস্ত শ্রেণীর সশক্তিকরণ। রাষ্ট্রীয় এসসি-এসটি হাব-এর এই সাফল্য যথেষ্টই উৎসাহজনক।”
PG/AB/DM/
(
স্বরাষ্ট্র মন্ত্রক
জম্মু ও কাশ্মীরের বাসিন্দা হওয়ার জন্য আবেদন
নয়াদিল্লি, ২০ সেপ্টেম্বর, ২০২০
জম্মু ও কাশ্মীর সরকারের কাছ থেকে প্রাপ্ত তথ্যানুযায়ী, ২১ লক্ষ ১৩ হাজার ৮৭৯ জন ব্যক্তি স্থায়ী বাসিন্দা হওয়ার শংসাপত্র পাওয়ার জন্য আবেদন জানিয়েছেন।
জম্মু ও কাশ্মীর স্থায়ী বাসিন্দা সংক্রান্ত শংসাপত্র বিধি, ২০২০-র ৫ নম্বর ধারায় এ ধরনের শংসাপত্র সংগ্রহের জন্য সুনির্দিষ্ট কিছু নথিপত্র সহ আবেদন করার সংস্থান রয়েছে। তবে, আবেদনের প্রয়োজনীয় নথিপত্র দেওয়া না হলে সেগুলি খারিজ হয়ে যাওয়ার যোগ্য। প্রাপ্ত্য তথ্যানুযায়ী, এখনও পর্যন্ত ১ লক্ষ ২১ হাজার ৬৩০টি আবেদন বাতিল হয়েছে। অবশ্য, জম্মু ও কাশ্মীর প্রশাসন ১৬ লক্ষ ৭৯ হাজার ৫২০টি স্থায়ী বাসিন্দা শংসাপত্র হস্তান্তরিত করেছে।
জম্মু ও কাশ্মীর সরকারের তথ্যানুযায়ী, সংবিধানের ৩৭০ এবং ৩৫এ ধারা বাতিল হওয়ার পর কাশ্মীর উপত্যকা থেকে কোনও হিন্দু পরিবারকে অন্যত্র চলে যেতে হয়নি। তবে, কাশ্মীরী পন্ডিতদের নতুন বিধি অনুযায়ী, স্থায়ী বাসিন্দা শংসাপত্র জারি করা হয়েছে এবং এটি একটি ধারাবাহিক প্রক্রিয়া।
লোকসভায় আজ এক প্রশ্নের লিখিত জবাবে এই তথ্য দেন স্বরাষ্ট্র প্রতিমন্ত্রী শ্রী জি কিষাণ রেড্ডি।
(CG/BD/SB
বিজ্ঞানওপ্রযুক্তিমন্ত্রক
কোভিড-১৯ এর মোকাবিলায় পায়ে হাঁটা পথ ও সড়ক জীবাণুমুক্ত রাখার যন্ত্র তৈরি করল সি এম ই আর আই, দুর্গাপুর
নয়াদিল্লি, ১০ এপ্রিল, ২০২০
বিশ্ব জুড়ে করোনা ভাইরাসের তাণ্ডব রোখার লক্ষে দেশের বিজ্ঞান ও শিল্প গবেষণা কেন্দ্র  নিরলসভাবে প্রচেষ্টা চালিয়ে যাচ্ছে। এই প্রচেষ্টার ফলশ্রুতি হিসাবে সি এস আই আর এর অন্যতম সেরা গবেষণাগার দুর্গাপুরের সেন্ট্রাল মেকানিক্যাল ইঞ্জিনিয়ারিং রিসার্চ ইন্সটিটিউট এমন এক প্রযুক্তি উদ্ভাবন করেছে যা এই মারণ ভাইরাস মোকাবিলায় অগ্রণী ভূমিকা নেবে।
জীবাণুমুক্ত হাটার পথঃ- কোন নির্দিষ্ট জায়গায় যাওয়ার আগে সেই পথেই সংশ্লিষ্ট ব্যক্তিকে জীবাণুমুক্ত করার কৌশল হোল ডিসইনফেকশন ওয়াক ওয়েজ। খুব সামান্য কিছু জায়গা বাদ দিয়ে কোন ব্যক্তির পূর্ণাঙ্গ জীবাণুমুক্তি ঘটানো হয় এই পদ্ধতিতে। এই কাজ করার জন্য দু ধরণের ওয়াক ওয়েজ তৈরি করেছে দুর্গাপুরের সেন্ট্রাল মেকানিক্যাল ইঞ্জিনিয়ারিং রিসার্চ ইন্সটিটিউট। এই ওয়াক ওয়েজ গুলিকে আইসলেশন, কয়ারিন্টাইন সুবিধাযুক্ত বাড়ীতে ঢোকার আগে ও পরে, হাসপাতাল, মেট্রো স্টেশন, শপিং মল এবং অফিসে এটি লাগানো যেতে পারে। যে দু ধরণের জীবাণুমুক্ত করণ যন্ত্র তৈরি করা হয়েছে তার একটি হোল নিউম্যাটিক ভ্যারিএন্ট ডিসিনফেকশন ওয়াক ওয়ে এবং অপরটি হোল হাইড্রলিক ভ্যারিএন্ট ডিসিনফেকশন ওয়াক ওয়ে। দুটি যন্ত্রের সাহায্যে মাত্র ২০-৪০ সেকেন্ডের মধ্যে জীবাণুমুক্তি ঘাঁটানো যেতে পারে। এছাড়াও সড়ক জীবাণু মুক্ত করার জন্য একধরনের গাড়ীও গবেষণাগারে উদ্ভাবন করা হয়েছে। মহাসড়ক, আবাসন, অফিস চৌহদ্দি, ক্রীড়াঙ্গন, অ্যাপার্টমেন্ট জীবাণুমুক্ত রাখার জন্যও গাড়ীটি ব্যবহার করা যেতে পারে।
আসানসোল ও দুর্গাপুর পুরসভা এই গারি কেনার ব্যাপারে উৎসাহ দেখিয়েছে।
CG/SDG
(Visitor Counter : 103
মানবসম্পদবিকাশমন্ত্রক
ভারত ও ব্রিটেন শিক্ষা ক্ষেত্রে সহযোগিতা আরও জোরদার করবে
নতুন দিল্লী, ১৬ ডিসেম্বর, ২০২০
ভারত এবং ব্রিটেন শিক্ষা ক্ষেত্রে সহযোগিতা আরও জোরদার করবে। কেন্দ্রীয় শিক্ষামন্ত্রী রমেশ পোখরিয়াল নিশান্তের সঙ্গে বৃটেনের বিদেশ সচিব মহামান্য ডমিনিক রবের আজ দ্বিপাক্ষিক বৈঠকে দুটি দেশ শিক্ষাব্যবস্থা এবং গবেষণায় পারস্পরিক সহযোগিতা আরো গভীর করার বিষয়ে সম্মত হয়েছেন। ওই বৈঠকে শিক্ষা মন্ত্রকের রাষ্ট্রমন্ত্রী শ্রী সঞ্জয় ধোত্রে, উচ্চ শিক্ষা দপ্তরের সচিব শ্রী অমিত খারে ছাড়াও শিক্ষামন্ত্রকর পদস্থ আধিকারিকরা উপস্থিত ছিলেন।
বৃটেনের বিদেশ সচিব ডমিনিক রব ভারতের জাতীয় শিক্ষানীতি-২০২০র প্রশংসা করে বলেন, এই নীতির ফলে দু'দেশের মধ্যে শিক্ষা ব্যবস্থা আরও উমুক্ত হবে এবং তার গুরুত্ব যথেষ্ট বৃদ্ধি পাবে, ফলস্বরূপ শিক্ষার্থীরা উপকৃত হবেন। ভারতের প্রধানমন্ত্রী শ্রী নরেন্দ্র মোদীর ২০১৮ সালের ব্রিটেনের সফরের কথা উল্লেখ করে ডমিনিক রব বলেন, প্রধানমন্ত্রী তাঁর বক্তব্যে ভারত ও ব্রিটেন এর মধ্যে শিক্ষা বিস্তারকে একটি জীবন্ত সেতু হিসেবে উল্লেখ করেছিলেন। তিনি বলেছিলেন ভারতীয় ছাত্র সম্প্রদায়ের অবদান তাঁর দেশের পক্ষে অত্যন্ত মূল্যবান।
বৃটেনের বিদেশ মন্ত্রী জানান, ভারতীয় শিক্ষার্থীদের যাতায়াতের সুবিধার্থে ব্রিটেনের তাদের ভিসা ও অভিবাসন সংক্রান্ত বিধি গুলিতে বেশ কিছু পরিবর্তন করেছে।
আজকের এই দ্বিপাক্ষিক বৈঠকে দু'দেশের মধ্যে
একটি যৌথ টাস্কফোর্স গঠনের কথা বলা হয়েছে। যেখানে দুটি দেশের উচ্চ শিক্ষা প্রতিষ্ঠানগুলির প্রতিনিধিরা থাকবেন।
কেন্দ্রীয় শিক্ষামন্ত্রী রমেশ পক্রিয়াল নিশাঙ্ক জানান, এই টাস্কফোর্স শিক্ষাগত যোগ্যতার পারস্পরিক স্বীকৃতি অর্জনের প্রক্রিয়াটিকে আরও ত্বরান্বিত করবে। এটি উচ্চশিক্ষার আন্তর্জাতিকীকরনের জন্য ভারতের অবস্থানকে সমর্থন করবে। তিনি বলেন, জাতীয় শিক্ষা নীতির ফলে প্রধানমন্ত্রীর দৃষ্টিভঙ্গির সাথে সম্পর্কিত বিষয়গুলি প্রাধান্য পাবে।
শ্রী পোখরিয়াল বলেন যে, ভারত ও ব্রিটেনের মধ্যে সম্পর্ক যথেষ্ট ইতিবাচক। এই চুক্তির ফলে শিক্ষা এবং গবেষণার ক্ষেত্রে পারস্পরিক বিশ্বাস অটুট থাকবে বলে তিনি মনে করেন।
বিজ্ঞানওপ্রযুক্তিমন্ত্রক
স্থান ও কাল নিউট্রিনোর দোলনকে প্রভাবিত করে
নয়াদিল্লি, ১৭ জুন, ২০২১
বিজ্ঞানীরা স্থান ও কালের জ্যামিতিক ব্যাখ্যা করে দেখেছেন যে, নিউট্রিনো কিভাবে আন্দোলিত হতে পারে। নিউট্রিনো হ’ল এক ধরনের রহস্যাবৃত কণিকা। সূর্য, নক্ষত্র এবং অন্যান্য মহাজাগতিক পদার্থের ভর-কেন্দ্র অর্থাৎ নিউক্লিয়াসে বিভিন্ন বিক্রিয়ার ফলে প্রচুর পরিমাণে নিউট্রিনোর সৃষ্টি হয়। নিউট্রিনোগুলি অত্যন্ত দুর্বলভাবে বিভিন্ন বিক্রিয়ায় অংশ নেয়।
মানুষের চারদিকে কোটি কোটি নিউট্রিনো ঘুরে বেড়ায় অথচ আমরা তা বুঝতে পারি না। গতির বিপরীতে নিউট্রিনো সবসময় আবর্তিত হয়। বছর কয়েক আগেও ধারণা করা হ’ত, নিউট্রিনোর কোনও ভর নেই। বর্তমানে ধারণা করা হয়, নিউট্রিনোর দোলনের ফলে সেখানে খুব কম হলেও ভরের সৃষ্টি হয়।
এস এন বোস ন্যাশনাল সেন্টার ফর বেসিক সায়েন্সেস – এর অধ্যাপক অমিতাভ লাহিড়ি এবং তাঁর ছাত্র শ্রী সুভাশিষ চক্রবর্তী এ বিষয়ে একটি গবেষণাপত্র প্রকাশ করেছেন।
এই গবেষণায় কাল ও স্থানের জ্যামিতিক তত্ত্ব অনুযায়ী নিউট্রিনো যদি ভরহীন হয়, তা হলেও এর পরিমিত দোলনে একটি মহাজাগতিক প্রভাব বিস্তার হয়। কেন্দ্রীয় বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা এস এন বোস ন্যাশনাল সেন্টার ফর বেসিক সায়েন্সেসের বৈজ্ঞানিকরা দেখেছেন যে, নিউট্রিনো, ইলেক্ট্রন, প্রোটন সহ বিভিন্ন কণার মাধ্যাকর্ষণ শক্তির মধ্যে পৃথক পৃথক সত্ত্বা দেখা যায়।
ঐ কণাগুলো কিভাবে আবর্তিত হচ্ছে, তার উপর ভিত্তি করে একটি শক্তি তৈরি হয়। জ্যামিতিকভাবে আবিষ্ট ভরের মাধ্যমে নিউট্রিনোর দোলনের মাধ্যমে দুর্বল তড়িৎ ক্ষেত্রে বিক্রিয়ার সৃষ্টি হয়।
CG/CB/SB
(Visitor Counter : 169
স্বাস্থ্যওপরিবারকল্যাণমন্ত্রক
জি ২০ গোষ্ঠীভুক্ত দেশগুলির অর্থ ও স্বাস্থ্য মন্ত্রীদের যৌথ সভায় ডাঃ হর্ষ বর্ধন-এর ভাষণ
নতুন দিল্লি, ১৭ সেপ্টেম্বর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষব বর্ধন আজ ভিডিও কনফারেন্সের মাধ্যমে জি ২০ গোষ্ঠীভুক্ত দেশগুলির অর্থ ও স্বাস্থ্য মন্ত্রীদের যৌথ বৈঠকে ভাষণ দিলেন । সৌদিআরব এই জি ২০ গোষ্ঠীর বৈঠকে সভাপতিত্বের কাজ পরিচালনা করে।
ডাঃ হর্ষ বর্ধন জনস্বাস্থ্য ক্ষেত্রে বিনিয়োগ বিষয়ে উচ্ছ্বসিত প্রশংসা করে ইতিমধ্যে প্রধানমন্ত্রী নরেন্দ্র মোদী যে পদক্ষেপ গ্রহণ করেছেন তা বৈঠকে তুলে ধরেন।
কেন্দ্রীয় স্বাস্থ্য ও পরিবার কল্যাণ মন্ত্রীর বক্তব্য নিম্নরূপ ;
মাননীয় সভাপতি এবং মাননীয় মন্ত্রীগণ
বর্তমান মহামারী এবং বিশ্বব্যাপী সংকটের জেরে যে বিষয়গুলি উত্থাপিত হয়েছে তার চেয়েও বেশি গুরুত্বপূর্ণ হলো জাতীয় এবং বিশ্ব সংহতি।
আন্তর্জাতিক স্তরে কোভিড-১৯ এর জেরে সমানভাবে চলা স্বাস্থ্য ক্ষেত্রের সমস্যার সমাধানে বহুপাক্ষিক সহযোগিতা প্রয়োজন। বিশ্বে সাধারণ মানুষের বিশেষ করে দুর্বল ও প্রবীণদের পর্যাপ্ত সুরক্ষা বজায় রাখা প্রয়োজন।
আমাদের মহামারী মোকাবিলায় স্বাস্থ্য পরিকাঠামো উন্নয়নের উপর বিশেষ নজর দেওয়া উচিত। যেখানে আমরা এই মহামারী মোকাবিলায় অন্যান্য কার্যকরি পদক্ষেপ গ্রহণ করছি, সেখানে এই মহামারী প্রতিরোধে উন্নত স্বাস্থ্য ব্যবস্থাপনা গড়ে তুলতে হবে।
সকলের সুবিধার্থে ন্যায় সঙ্গত কোভিড-১৯ চিকিৎসা ব্যবস্থা এবং সকলেই যাতে ন্যায্য মূল্যে প্রতিষেধক পান তা নিশ্চিত করার প্রয়োজন রয়েছে। অর্থের বিনিময়ে শুধুমাত্র সুরক্ষার সুযোগ সুবিধা পাওয়া যাবে এই বিষয়টি কখনই হওয়া উচিত নয়।
মেক-ইন-ইন্ডিয়া এবং মেক-ফর দ্য ওয়ার্ল্ড এই প্রয়াসের মাধ্যমে ভারত সংযত এবং গুণমান সম্পন্ন চিকিৎসা সরঞ্জাম উৎপাদন ক্ষেত্রে অতিতের মতোই গুরুত্বপূর্ণ ভূমিকা পালন করে চলেছে এবং একই সঙ্গে সরবরাহ পরিচালনার জন্য ডিজিটাল দক্ষতা বিকাশে ও গবেষণার উন্নয়নে পুরোপুরি সহযোগিতা করে চলেছে।
আমাদের সকলকেই বর্তমান ব্যবস্থাপনা যেমন কোভিড-১৯ টুলস অ্যাকসিলেরেটর -এর ব্যবহার এবং স্বাস্থ্য ব্যবস্থাপনা জোরদার করার সময় চিকিৎসা ও প্রতিষেধক ক্ষেত্রে ন্যায় সঙ্গত সুযোগ সুবিধা সুনিশ্চিত করতে হবে।
২০০৩ সালে সার্স এবং ২০১৪-২০১৫ সালে ইবোলার মতো রোগের প্রকোপের ক্ষেত্রে অভিজ্ঞতাকে কাজে লাগিয়ে বিশ্বব্যাপী এই সঙ্কট মোকাবিলা এবং মৃত্যুর হার রোধে আন্তর্জাতিক সংহতি জরুরি। নেতৃত্ব ও সহযোগিতা ক্ষেত্রে অতীতের উদাহরণগুলি অনুসরণ করা উচিত। বিশ্বব্যাপী সমান্তরালভাবে চলা এই সংক্রমণ নির্মূলে পর্যবেক্ষণ ক্ষেত্রে উন্মুক্ত যোগাযোগ ও স্বচ্ছ্বতা গুরুত্বপূর্ণ বিষয়।
ভারত সর্বজনীন স্বাস্থ্য পরিষেবা প্রদানে প্রতিশ্রুতি বদ্ধ এবং এই মানসিক চাপের সময়ে ভারত জীবন রক্ষার্থে, সাধারণ মানুষের স্বাস্থ্য সুরক্ষায় ও যত দ্রুত সম্ভব বিশ্ব অর্থনীতির পুনরুদ্ধারের ক্ষেত্রে আন্তর্জাতিক স্তরে একসঙ্গে কাজ করতে প্রস্তুত।
এখন জনস্বাস্থ্যে নেতৃত্ব প্রদানকারীদের কার্যকরি সিদ্ধান্ত নেওয়ার সময় এবং কোভিড পরবর্তী সময়ে ভবিষ্যতে এই সংক্রমণের ঢেউ আটকানোর জন্য প্রস্তুত থাকতে হবে।
জনস্বাস্থ্য ক্ষেত্রে নেতৃত্ব প্রদানকারীরা অবশ্যই নির্দিষ্ট সীমার বাইরে গিয়ে এই বিষয়গুলি পর্যবেক্ষণ করবেন। কেবল কোনো সীমানার মধ্যে থেকেই এই সংক্রমণের বিরুদ্ধে লড়াইয়ে বিশ্বের অভিজ্ঞতা থেকে শুধু আমরা শিক্ষা নেবো না, বর্তমান এবং ভবিষ্যতে রোগীদের জীবন রক্ষার্থে কার্যকরি ব্যবস্থা গ্রহণ করবো ও ইতিমধ্যেই যাঁরা প্রাণ হারিয়েছেন তাঁদেরকেও সম্মান জানাবো।
(CG/SS/SKD
রাষ্ট্রপতিরসচিবালয়
রাষ্ট্রপতি শ্রী রাম নাথ কোবিন্দ আগামীকাল বিহার সফরে যাবেন
নয়াদিল্লি, ১৪ নভেম্বর, ২০১৮
রাষ্ট্রপতি শ্রী রাম নাথ কোবিন্দ আগামীকাল বিহারে পুশা, সমস্তিপুর ও পাটনা সফর করবেন। পুশা-তে রাষ্ট্রপতি ডঃ রাজেন্দ্র প্রসাদ কেন্দ্রীয় কৃষি বিদ্যালয়ের প্রথম সমাবর্তন অনুষ্ঠানে অংশ নেবেন। দিল্লি ফেরার আগে তিনি পাটনা এনআইটি-র অষ্টম সমাবর্তন অনুষ্ঠানে ভাষণ দেবেন।
CG/PM/SB…
(Visitor Counter : 88
মহাকাশদপ্তর
ইসরোর পক্ষ থেকে রাষ্ট্রায়ত্ত সংস্থা ভেল-কে স্পেস-গ্রেড লি-আয়ন ব্যাটারি প্রযুক্তি হস্তান্তর
নয়াদিল্লি, ২৮ নভেম্বর, ২০১৯
ভারতীয় মহাকাশ গবেষণা সংস্থা ইসরো সম্পূর্ণ দেশীয় প্রযুক্তিতে নির্মিত স্পেস-গ্রেড লি-আয়ন ব্যাটারি প্রযুক্তি রাষ্ট্রায়ত্ত সংস্থা ভারত হেভি ইলেক্ট্রিক্যালস্ লিমিটেড বা ভেল-কে হস্তান্তরিত করেছে। এ ধরনের ব্যাটারি উৎপাদন প্রযুক্তি হস্তান্তরের জন্য দুই রাষ্ট্রায়ত্ত সংস্থার মধ্যে ২০১৮-র মার্চ মাসে একটি চুক্তি স্বাক্ষরিত হয়। ইসরো সহ অন্যান্য কৌশলগত দিক থেকে গুরুত্বপূর্ণ ক্ষেত্রে ব্যবহারে জন্য লি-আয়ন ব্যাটারির চাহিদা পূরণে এই চুক্তি স্বাক্ষর করা হয়। এই চুক্তি স্বাক্ষরের ফলে রাষ্ট্রায়ত্ত ভেল একাধিক জাতীয় ও বাণিজ্যিক ক্ষেত্রে ব্যবহারের জন্য লি-আয়ন ব্যাটারি উৎপাদন ও বিক্রয় করতে পারবে। তবে, লি-আয়ন স্পেস গ্রেড ব্যাটারি উৎপাদন ব্যয়-সাপেক্ষ। এজন্যই ভেল লি-আয়ন ব্যাটারি উৎপাদন ক্ষেত্রে প্রয়োজনীয় প্রযুক্তিগত পরিবর্তন করবে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন আনবিক শক্তি ও মহাকাশ তথা প্রধানমন্ত্রীর দপ্তরের প্রতিমন্ত্রী ডঃ জিতেন্দ্র সিং। তিনি জানান, কর্ণাটকে ব্যাঙ্গালোরের কাছে লি-আয়ন ব্যাটারি উৎপাদনের জন্য ভেল কারখানা গড়ে তুলছে। ইতিমধ্যেই ইসরোর পক্ষ থেকে এ ধরনের ব্যাটারি উৎপাদন কারখানা গড়ে তোলার জন্য প্রয়োজনীয় যাবতীয় কারিগরি নথিপত্র ভেল-কে হস্তান্তরিত করা হয়েছে। এমনকি, এ ধরনের ব্যাটারি উৎপাদনের জন্য ভেল – এর কর্মীদের সুদক্ষ করে তুলতে ইসরোর পক্ষ থেকে প্রশিক্ষণের ব্যবস্থা করা হয়েছে।
CG/BD/SB
(Visitor Counter : 74